**Ministru kabineta noteikumu projekta “Informācijas par patērētāju biežāk izmantojamiem ar maksājumu kontu saistītajiem pakalpojumiem sniegšanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Informācijas par patērētāju biežāk izmantojamiem ar maksājumu kontu saistītajiem pakalpojumiem sniegšanas noteikumi” (turpmāk – noteikumu projekts) nosaka Patērētāju tiesību aizsardzības centram sniedzamās informācijas par Latvijas Republikas teritorijā patērētāju biežāk izmantojamiem ar maksājumu kontu saistītajiem pakalpojumiem (turpmāk – informācija) maksu, ko piemēro maksājumu pakalpojumu sniedzējs, kurš atver maksājumu kontu un piedāvā citus ar maksājumu kontu saistītus pakalpojumus atbilstoši Maksājumu pakalpojumu un elektroniskās naudas likuma 1. panta 1.1 apakšpunktam (turpmāk – maksājumu pakalpojumu sniedzējs) iekļaušanai Patērētāju tiesību aizsardzības centra izveidotā cenu salīdzināšanas rīkā, apjomu, saturu, iesniegšanas kārtību, termiņu un formu.Noteikumu projekta rezultātā tiks nodrošināta patērētāju informētība, lai patērētāji brīvi varētu iepazīties ar maksājumu pakalpojumu sniedzēju pakalpojumu cenrādipar to sniegtajiem pakalpojumiem Latvijas Republikas teritorijā, kas attiecas uz biežāk izmantojamiem ar maksājumu kontu saistītajiem pakalpojumiem**,** tādējādi nodrošinot tarifu pārredzamību un salīdzināmību.Noteikumu projekts stājas spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 6.septembra sēdes protokola Nr. 44 26. § 5. punkts. Ministru prezidenta 2017.gada 24.novembra rezolūcija Nr12/SAN-1742.Maksājumu pakalpojumu un elektroniskās naudas likuma 46.1 panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir radīt vienotus noteikumus maksājumu pakalpojumu sniedzējiem attiecībā uz informācijas sniegšanu Patērētāju tiesību aizsardzības centram par patērētāju Latvijas Republikas teritorijā biežāk izmantojamiem ar maksājumu kontu saistītajiem pakalpojumiem, un tādējādi veicinot maksājumu pakalpojumu sniedzēju darbību.2014.gada 28.augustā tika publicēta Eiropas Parlamenta un Padomes 2014.gada 23.jūlija Direktīva 2014/92/ES par maksājumu kontu tarifu salīdzināmību, maksājumu kontu maiņu un piekļuvi maksājumu kontiem ar pamatfunkcijām (turpmāk – Direktīva). Direktīvas 3.panta ceturtā daļa paredz, ka Eiropas uzraudzības iestāde (Eiropas Banku iestāde) izstrādā regulatīvos tehniskos standartus, kuros izklāsta Eiropas Savienības standartizēto terminoloģiju tiem pakalpojumiem, kas kopēji vismaz vairākumam dalībvalstu. Savukārt Direktīvas 29.panta otrās daļas b) apakšpunkts nosaka, ka dalībvalstij jāpiemēro pasākumi deviņus mēnešus pēc minēto standartu stāšanās spēkā.2018.gada 11.janvārī tika publicēta Komisijas 2017.gada 28.septembra deleģētā Regula (ES) 2018/32 ar ko Eiropas Parlamenta un Padomes Direktīvu 2014/92/ES papildina saistībā ar regulatīvajiem tehniskajiem standartiem Savienības standartizētajai terminoloģijai attiecībā uz raksturīgākajiem pakalpojumiem, kas saistīti ar maksājumu kontu.Ministru kabineta 2016.gada 6.septembra sēdē Finanšu ministrijai sadarbībā ar Ekonomikas ministriju līdz 2016.gada 31.decembrim tika dots uzdevums izstrādāt Ministru kabineta noteikumu projektu, lai noteiktu apjomu, kārtību, termiņus, saturu un formātu, kādā iesniedzama aktuālā informācija par maksu par Latvijas Republikas teritorijā patērētāju plaši izmantojamajiem pakalpojumiem.Ar Ministru prezidenta 2017.gada 24.novembra rezolūciju Nr12/SAN-1742, tika noteikts Ministru kabineta 2016.gada 6.septembra sēdes protokola Nr. 44 26. § 5. punktā un Maksājumu pakalpojumu un elektroniskās naudas likuma (2017.gada 2.marta likuma "Grozījumi Maksājumu pakalpojumu un elektroniskās naudas likumā" redakcijā) 46.1 panta otrajā daļā doto uzdevumu (Nr. 2016-UZD-2291, Nr. 2017-UZD-805) izpildes kontroles termiņš – 2018.gada 1.jūlijs.2017.gada 2.martā stājās spēkā grozījumi Maksājumu pakalpojumu un elektroniskās naudas likumā. Atbilstoši Maksājumu pakalpojumu un elektroniskās naudas likuma 46.1 panta pirmās daļas pirmajam teikumam, maksājumu pakalpojumu sniedzējs, kas sniedz ar maksājumu kontu saistītus pakalpojumus, reizi gadā iesniedz Patērētāju tiesību aizsardzības centram aktuālo informāciju par šā likuma [60.1 panta](https://likumi.lv/doc.php?id=206634#p60.1) otrajā daļā minēto pakalpojumu maksu. Līdz ar to ir izstrādāts noteikumu projekts, kurā noteikts Patērētāju tiesību aizsardzības centram sniedzamās un cenu salīdzināšanas rīkā iekļaujamās informācijas apjoms, saturs, iesniegšanas kārtība, termiņš un forma. Minēto informāciju sniedz maksājumu pakalpojumu sniedzējs (kredītiestāde, elektroniskās naudas iestāde, maksājumu iestāde, Eiropas Savienības dalībvalstī vai Eiropas Ekonomikas zonas (turpmāk – EEZ) valstī licencēta maksājumu iestāde, kas Maksājumu pakalpojumu un elektroniskās naudas likuma [31.pant](https://likumi.lv/doc.php?id=206634#p31)a pirmajā daļā noteiktajā kārtībā uzsākusi darbību Latvijā) par Latvijas Republikas teritorijā patērētāju biežāk izmantojamiem ar maksājumu kontu saistītajiem pakalpojumiem, kurš atver maksājumu kontu un piedāvā citus ar maksājumu kontu saistītus pakalpojumus atbilstoši Maksājumu pakalpojumu un elektroniskās naudas likuma 1. panta 1.1 apakšpunktam.Latvijas Republikas teritorijā patērētāju biežāk izmantoto ar maksājumu kontu saistīto pakalpojumu cenrāža minimālās prasības attiecībā uz tā saturu un formu nosaka Finanšu un kapitāla tirgus komisija saskaņā ar Komisijas 2017.gada 28.septembra Īstenošanas regulu (ES) [2018/34](http://eur-lex.europa.eu/eli/reg_impl/1934/2018/oj/?locale=LV), ar ko nosaka īstenošanas tehniskos standartus attiecībā uz tarifu informācijas dokumenta standarta noformējumu un tā vienoto simbolu saskaņā ar Eiropas Parlamenta un Padomes Direktīvu 2014/92/ES. Pakalpojumu cenrāža un pakalpojumu maksas pārskata minimālās prasības ir noteiktas 2018.gada 29.maija Finanšu un kapitāla tirgus komisijas normatīvajos noteikumos Nr.90 “Pakalpojumu cenrāža un pakalpojumu maksas pārskata minimālo prasību noteikšanas normatīvie noteikumi”.Saskaņā ar Maksājumu pakalpojumu un elektroniskās naudas likuma 46.1 panta pirmajā daļā noteikto, noteikumu projekts paredz, ka maksājumu pakalpojumu sniedzējiem informācija sniedzama Patērētāju tiesību aizsardzības centam iekļaušanai cenu salīdzināšanas rīkā elektroniski reizi gadā ne vēlāk kā līdz kārtējā gada 1.martam, un tā ir atjaunojama, ja iepriekš sniegtajā informācijā ir veiktas izmaiņas. Maksājumu pakalpojumu sniedzējam par izmaiņām jāziņo Patērētāju tiesību aizsardzības centram ne vēlāk kā divus mēnešus pirms šo izmaiņu piemērošanas ar patērētājiem noslēgtajos līgumos.Prakse liecina, ka attiecībā uz tarifu salīdzināmību kopumā maksājumu pakalpojumu sniedzēji savos cenrāžos norāda un nodala pakalpojumus un to cenas, kas starp tām mēdz ievērojami atšķirties. Mēdz atšķirties arī maksājumu pakalpojumu sniedzēju piedāvāto pakalpojumu termiņi, tādējādi apgrūtinot patērētājam orientēšanos to dažādajā piedāvājumā. Tarifu salīdzināšanas rīka izveide, vienota pakalpojuma lietošanas termiņa norādīšana, kā arī patērētāju informēšanu par konta izmaksām gada laikā, atvieglos patērētājam sava budžeta pārvaldīšanu un piemērotāko pakalpojumu izmantošanu. Informācijas atklātība un caurspīdīgums ar maksājumu kontiem saistīto pakalpojumu cenu tirgū veicinās kredītiestāžu konkurenci.Atbilstoši noteikumos noteiktajam maksājumu pakalpojuma sniedzējiem jāiesniedz Patērētāju tiesību aizsardzības centram noteikumu pielikumā norādīto informāciju pirmo reizi līdz 2019.gada 1.janvārim.Ar šo noteikumu projektu netiek ieviestas vai pārņemtas tiesību normas, kuras izriet no šajā sadaļā minētajiem Eiropas Savienības tiesību aktiem (regulām vai direktīvām). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Ekonomikas ministrija, Patērētāju tiesību aizsardzības centrs, Latvijas Komercbanku asociācija, Finanšu un kapitāla tirgus komisija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji, kuri Latvijas Republikas teritorijā izmanto ar maksājumu kontu saistītus pakalpojumus.Maksājumu pakalpojumu sniedzēji, kuri atver maksājumu kontu un piedāvā citus ar maksājumu kontu saistītus pakalpojumus atbilstoši Maksājumu pakalpojumu un elektroniskās naudas likuma 1. panta 1.1 apakšpunktam – kredītiestāde, elektroniskās naudas iestāde, maksājumu iestāde un Eiropas Savienības dalībvalstī vai Eiropas Ekonomikas zonas valstī licencēta maksājumu iestāde, kas Maksājumu pakalpojumu un elektroniskās naudas likuma [31.pant](https://likumi.lv/doc.php?id=206634#p31)a pirmajā daļā noteiktajā kārtībā uzsākusi darbību Latvijā.Patērētāju tiesību aizsardzības centrs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta rezultātā tiks nodrošināta patērētāju informētība, lai patērētāji brīvi varētu iepazīties ar maksājumu pakalpojumu sniedzēju pakalpojumu cenrādipar to sniegtajiem pakalpojumiem Latvijas Republikas teritorijā, kas attiecas uz biežāk izmantojamiem ar maksājumu kontu saistītajiem pakalpojumiem**,** tādējādi nodrošinot tarifu pārredzamību un salīdzināmību. Noteikumu projekts rada administratīvo slogu anotācijas II nodaļas 1.punktā minētajai mērķgrupai – maksājuma pakalpojuma sniedzējiem, kā arī Patērētāju tiesību aizsardzības centram kā atbilstošā cenu salīdzināšanas rīka uzturētājam. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar.  |
| \5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika sniegta saskaņošanas sanāksmē, kas notika 2017.gada 2.martā, ar Ekonomikas ministriju, Tieslietu ministrija, Finanšu un kapitāla tirgus komisiju, Patērētāju tiesību aizsardzības centru un Latvijas Komercbanku asociāciju, kā arī Latvijas Tirdzniecības un rūpniecības kameru un Latvijas Maksājumu pakalpojumu un elektroniskās naudas iestāžu asociāciju.2018.gada 28.jūnija noteikumu projekts tika nosūtīts elektroniskai saskaņošanai Ekonomikas ministrijai, Tieslietu ministrijai, Finanšu un kapitāla tirgus komisijai, Patērētāju tiesību aizsardzības centram un Latvijas Komercbanku asociācijai. |
| 2. | Sabiedrības līdzdalība projekta izstrādē | Noteikumu projekta izstrādes gaitā iesaistītās institūcijas izteica savus priekšlikumus, kuri tika izdiskutēti un ņemti vērā.Elektroniskajā saskaņošanā Tieslietu ministrija izteica iebildumus un priekšlikumus un Patērētāju tiesību aizsardzības centrs un Latvijas Komercbanku asociācija izteica priekšlikumus. |
| 3. | Sabiedrības līdzdalības rezultāti | Noteikumu projekts saskaņots ar Tieslietu ministriju, Ekonomikas ministriju, Finanšu un kapitāla tirgus komisiju, Patērētāju tiesību aizsardzības centru, Latvijas Komercbanku asociāciju. Ir ņemti vērā visi saskaņošanas gaitā sniegtie Tieslietu ministrijas iebildumi un priekšlikumi, kā arī Patērētāju tiesību aizsardzības centra un Latvijas Komercbanku asociācijas priekšlikumi. Minētās institūcijas atbalsta MK noteikumu projekta tālāku virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Finanšu ministre Dana Reizniece-Ozola

Jenerte, 67095502

Liene.Jenerte@fm.gov.lv